Document ID: /fineweb-2-swissfilter-quality_10-filterrobots/filtered/05600.jsonl.gz/60

Ciljevi lekcije
CILJ - 2: - Ukazati na važnost nauke u islamu
Sadržaj lekcije
Muallim Haris: Esselamu ‘alejkum, vrijedni moji đaci.
Šta je vama draže, odmarati ili raditi?
Učenici: Lijepi odmor, naš efendija.. Haha
Adis: Efendija imam ja jednu dobru šalu, pa ako mogu da podijelim sa svojim prijateljima. Riječ je baš o poslu.
Muallim Haris: Hajde Adise, podijeli to s nama.
Adis: Gdje se jede, primakni se, a gdje se radi, odmakni.
(Smijeh u razredu)
Muallim Haris: Da, smiješno zvuči Adise. Međutim, jeste li obratili pažnju na poruku ove naizgled smiješne šale? Na šta ona poziva? Poziva na nerad, odnosno jednu ružnu osobinu, koja se lijenošću zove. Da li ta osobina smije i treba da bude sastavni dio ponašanja?
Aida: Mi ne smijemo biti lijeni.
Muallim Haris: Bravo Aida. Vjernik treba da se uvijek zanima nečim korisnim, i da tako svoje vrijeme popunjava na pravilan način, a nikako svoje vrijeme u besposlicama trošiti.
Da li vi djeco imate kod sebe razvijene određene radne navike? Naprimjer, nešto što svakodnevno radite kod svojih kuća.
Alma: Ja pomažem mami oko pranja suđa, usisavam.
Muallim Haris: Aferim Alma, tako i treba. Još neko?
Edin: Efendija, ja svako jutro prije polaska u školu ostavim urednom svoju sobu, krevet, radni sto.
Muallim Haris: Mašallah Edine. Raduje me ovo što sam od tebe i Alme čuo. Onda za vas današnja lekcija neće biti strana, jer vi to već u praksi primjenjujete.
Danas ćemo uz Allahovu, dž.š., pomoć govoriti o razvijanju radnih navika i stjecanju znanja.
Allah, dž.š., kaže u Kur’anu:
Mi čovjeka stvaramo da se trudi. (El-Belede; 4)
Svi vi koji ste već stekli i razvili neke od radnih navika, upravo ste ih vidjeli iz svoje neposredne okoline i vama najbližih ljudi – vaših roditelja. Svakodnevno vidite svoje roditelje kako odlaze na posao, kako biste vi imali sve što vam treba. Primjer naših roditelja nas uči da je rad sastavni dio čovjekovog života.
Da li ste znali da rad ima posebno mjesto u islamu? Da će naši roditelji biti nagrađeni zbog toga što rade?
Rad u islamu je na stepenu ibadeta.
Pogledajmo sljedeći video i poslušajmo njegove poruke.
Sada vam je možda malo jasnije zašto sam vam na početku postavio pitanje o tome da li imate neke radne navike.
Dužnost djece jeste da roditeljima pomažu u poslovima, onoliko koliko mogu.
Ono što ide zajedno sa razvijanjem radnih navika jeste usvajanje znanja.
Koje su ono bile prve riječi objavljene našem Poslaniku, a.s.?
Abdullah: Uči, čitaj u ime Gospodara.
Muallim Haris: Bravo Abdullah. Ovo vam najbolje pokazuje koliko je važno da još od malih nogu krenemo putem stjecanja nauke, kako u školi, tako i u mektebu. Tako ćemo se uz Allahovu pomoć kvalitetno pripremiti za život. Pored radnih navika, usvajanja znanja, važno je da imamo svoje društvo, s kojim ćemo se moći družiti, s vremena na vrijeme igrati, jer i na takav način izgrađujemo određene osobine kod sebe. Izgrađujući vezu s prijateljima, mi vodimo računa o određenim stvarima, pridržavamo se pravila, jer ta veza može potrajati cijeli život.
Pažljivo poslušajmo sljedeći video: